text: पाकिस्तान को सहायता रोके जाने और आतंकवाद के खिलाफ लड़ाई में इस्लामाबाद की ओर से उठाए गए कदमों के बारे में पूछे जाने पर बोल्टन ने संवाददाताओं को बताया, मैंने विदेश मंत्री से इसपर चर्चा की। बोल्टन ने बताया, हमने निश्चित रूप से सुरक्षा सहायता रोके जाने और आतंकवाद के खिलाफ पाकिस्तान की ओर से नये सिरे से प्रभावी अभियान चलाए जाने के महत्व पर बातचीत की। उन्होंने बताया कि इसके अलावा हमने कई अन्य मुद्दों पर भी चर्चा की।